OpenLLM-France/wikimedia huggingface dataset:
# Markel Susaeta

Markel Susaeta Laskurain (Eibar, Gipuzkoa, 1987ko abenduaren 14a - ) euskal herritar futbolari ohia da, puntaerdi gisa edota eskuin hegalean. 2007tik 2019ra Athleticeko jokalaria izan zen, Gurpegui joan zenetik kapitaina. 500 partidu baino gehiago jokatu ditu taldearekin, eta 50 gol baino gehiago sartu. Néstor Susaeta futbolariaren lehengusua da. 2019ko udan uko egin zion Athleticek egin zion kontratua berritzeko eskaintzari.

## Gazte Ibilbidea

| Kluba | Urtea |
| Athletic Jubenil A | 2004-2005 |

## Estatistikak

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 2005/06 | 36 | 4 | - | - | - | - | - | - | - | - | 36 | 4 |
| Baskonia | Denera | Denera | 36 | 4 | - | - | - | - | - | - | - | - | 36 | 4 |
| Bilbao Athletic | 2.B | 2006/07 | 36 | 3 | - | - | - | - | - | - | - | - | 36 | 3 |
| Bilbao Athletic | 2.B | 2007/08 | 5 | 0 | - | - | - | - | - | - | - | - | 5 | 0 |
| Bilbao Athletic | Denera | Denera | 41 | 3 | - | - | - | - | - | - | - | - | 41 | 3 |
| Athletic | 1. | 2007/08 | 29 | 4 | 5 | 2 | - | - | - | - | - | - | 34 | 6 |
| Athletic | 1. | 2008/09 | 34 | 1 | 6 | 0 | - | - | - | - | - | - | 40 | 1 |
| Athletic | 1. | 2009/10 | 35 | 4 | 1 | 0 | - | - | 9 | 0 | 1 | 0 | 46 | 4 |
| Athletic | 1. | 2010/11 | 28 | 1 | 3 | 0 | - | - | - | - | - | - | 31 | 1 |
| Athletic | 1. | 2011/12 | 38 | 6 | 9 | 2 | - | - | 16 | 5 | - | - | 63 | 13 |
| Athletic | 1. | 2012/13 | 36 | 7 | 2 | 0 | - | - | 8 | 4 | - | - | 46 | 11 |
| Athletic | 1. | 2013/14 | 38 | 6 | 5 | 1 | - | - | - | - | - | - | 43 | 7 |
| Athletic | 1. | 2014/15 | 31 | 1 | 8 | 1 | 8 | 1 | 1 | 0 | - | - | 48 | 3 |
| Athletic | 1. | 2015/16 | 28 | 3 | 4 | 0 | - | - | 13 | 2 | 2 | 0 | 47 | 5 |
| Athletic | 1. | 2016/17 | 26 | 1 | 3 | 0 | - | - | 7 | 0 | - | - | 36 | 1 |
| Athletic | 1. | 2017/18 | 34 | 3 | 1 | 0 | - | - | 13 | 0 | - | - | 48 | 3 |
| Athletic | 1. | 2018/19 | 22 | 1 | 3 | 0 | - | - | - | - | - | - | 25 | 1 |
| Athletic | Denera | Denera | 379 | 38 | 50 | 6 | 8 | 1 | 67 | 11 | 3 | 0 | 507 | 56 |
| Gamba Osaka | J1 | 2019 | 5 | 0 | 2 | 0 | - | - | - | - | - | - | 7 | 0 |
| Gamba Osaka | Denera | Denera | 5 | 0 | 2 | 0 | - | - | - | - | - | - | 7 | 0 |
| Melbourne City | A | 2019/20 | 10 | 2 | - | - | - | - | - | - | - | - | 10 | 2 |
| Melbourne City | Denera | Denera | 10 | 2 | - | - | - | - | - | - | - | - | 10 | 2 |
| Macarthur | A | 2020/21 | 23 | 5 | - | - | - | - | - | - | - | - | 23 | 5 |
| Macarthur | Denera | Denera | 23 | 5 | - | - | - | - | - | - | - | - | 23 | 5 |
| Ibilbide osoan | Ibilbide osoan | Ibilbide osoan | 494 | 52 | 52 | 6 | 8 | 1 | 67 | 11 | 3 | 0 | 576 | 70 |

## Tituluak

* 2015 Superkopa

## Kanpo estekak

* Fitxa - www.athletic-club.eus
* Datuak: Q350684
* Multimedia: Markel Susaeta / Q350684
# Markermeer

Markermeer edo Marken aintzira (nederlanderaz: Markermeer) Erdialdeko Herbeheretan dagoen 700 km²-ko aintzira da. Lakuak batez besteko 5 metroko sakonera du eta Flevoland eta Ipar Holanda probintzien artean kokatzen da.

## Erreferentziak

* ↑ 159. araua. Euskaltzaindia (Noiz kontsultatua: 2013-7-6).

## Kanpo estekak

* Datuak: Q939766
* Multimedia: Markermeer / Q939766
# Migel Muñoa plaza

Migel Muñoa plaza :
| Parte Zaharra, Donostia ||
| Fermin Kalbetonen hasieran dago, portu gainean. ||
| Herrialdea Lurraldea | Euskal Herria Gipuzkoa |
| Migel Muñoa plaza Migel Muñoa plaza Migel Muñoa plaza ||
| Koordenatuak: | 43°19′21.6″N 01°59′12.4″W﻿ / ﻿43.322667°N 1.986778°W﻿ / 43.322667; -1.986778 |
Migel Muñoa plaza Gipuzkoako Donostia hiriburuaren Parte Zaharrean dagoen plaza bat da, Fermin Kalbeton kalearen bukaeran, harresiaren eta portuaren gainean.

## Izenaren zergatia

Migel Muñoa (Donostia, 1868- Donibane Lohizune, 1953) izena 1983ko urriaren 20an jarri zitzaion, irakasle horren izandako ikasleek horrela eskatuta. Muñoa gaur egungo ikastolen aitzindaria izan zen. 1917. urtean, Donostiako etxebizitza batean 70 haurri euskaraz irakasten aritu ondoren, Euskal-Ikastetxea izeneko eskola sortu zuen.

## Kaleak

* Fermin Kalbeton kalea
* Kanpandegi kalea
* Aingeru kalea
* Mari kalea (Donostia)

## Erreferentziak

* ↑ https://books.google.es/books?id=JKlL9XvHiE0C&pg=PA292&lpg=PA292&dq=plaza+miguel+muñoa&source=bl&ots=EMDpuLobRt&sig=ZwvDpPbs6MYprGr2t2HYC6qB3LQ&hl=eu&sa=X&ved=0CDAQ6AEwAzgUahUKEwi9kJ_usPfHAhVDWBoKHSB7AVs#v=onepage&q=plaza%20miguel%20mu%C3%B1oa&f=false
# Migel Sanoitz Uncastillokoa

Migel Santxitz Uncastillokoa (Uncastillo, ?-Iruñea, 1287ko urtarrilaren 29a) aragoiar apaiz katolikoa izan zen.. Iruñeko katedralean, hasieran kalonje (1263), ondoren txantre (1269) eta gero diruzaina, 1277ko abuztuan apezpiku hautatu zuten, Armingot hil eta hiru hilabete geroago. Nabarreriako gerraren ondorioz diozesiak galdutako ondasun eta jurisdikzioei buruzko erreklamazioak bideratu zituen.

## Erreferentziak

* ↑ Koldo Mitxelenak hainbat aldiz adierazi zuen Erdi Aroan Antsoren patronimikoa Santxitz zela.
* ↑ Gran Enciclopedia de Navarra
* Datuak: Q96182973
# Migel Zalba

Migel Zalba (Iruñea, 1374 – Monako, 1406ko abuztuaren 24a) nafar elizgizona izan zen.
Martin Zalbaren iloba zen. Boloniako Unibertsitatean ikasketak egin ondoren, Avignongo Unibertsitatean irakasle izan zen, Benedikto XIII.a Aita Santuak kardinal izendatu zuen arte. Harreman estuak izan zituen Karlos III.arekin, eta Iratxen, Tuteran eta Orreagan apezpiku-barruti berriak sortu nahi izan bazituen ere, ez zuen bere helburua bete, inguruko erresumek eta apezpikuek beldurra agertu baitzuten Nafarroak batasuna lortuz gero har zezakeen indarraren eta eraginaren aurrean. Izurri bubonikoak hil zuen Benedikto XIII.arekin batera Italiara zihoala.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Fernández Pérez, Gregorio. (1820). Historia de la iglesia y obispos de Pamplona. I.
* Datuak: Q3313029
# Migel Zubiaga Imaz

Migel Zubiaga Imaz (Segura, Gipuzkoa, 1903ko irailaren 29a - ?) gipuzkoar idazlea zen. Jesusen Lagundikoa zen.

## Biografia

Gaztetan Zornotzara joan zen bizitzera, familiarekin. Loiolan, Oñan, Bartzelonan, Alemanian eta Frantzian egin zituen eliz ikasketak, eta 1934an apaiztu zen, Holandan.
Irakasle izan da hainbat urtez. Jesus´en Biotzaren Deya, Jaungoiko Zale, Goiko Intza, Argia eta Zeruko Argia agerkarietan argitaratu zituen lan aipagarrienak. Zubiagarenak dira, besteak beste: Loiola´tar Iñazio deunaren Gogo Jardunetako Gogorakizunak (1928), Zerain´go Artzaintxoa, Zorion bidea (1974), Indar-iturria (1979) eta Goizeko Izarra (1980).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263555
# Migennes kantonamendua

Migennes kantonamendua Frantziako kantonamendu bat da. Yonne departamenduan dago, Borgoina-Franche-Comté eskualdean. Guztira 10 udalerri ditu eta Migennes da bere hiriburua.

## Kanpo estekak

* Datuak: Q1726230
# Migel Periz Legariakoa

Migel Periz de Legaria edo Migel Periz Legariakoa (Iruñea, c. 1240-ib., 1304ko urriaren 30a) nafar apaiz katolikoa izan zen.. Iruñeko katedralean artxidiakonoa zela, 1288an Iruñeko apezpiku hautatu zuten, eta postu horretan izan zen hil arte. Apezpikua izan zen garaian elizbarrutiko sinodoa ospatu zuen Iruñean (1301), Nabarreriako Gerran suntsitu zen liburutegi kapitularra berriro osatu zuen, San Mikel kofradiako konstituzioak egokitu zituen, Leireko beneditar fraideei lagundu zien, eta 1302. urtean Orreagako priorearen hautaketaren inguruan sortu ziren arazoen aurrean bitartekari lanak egin zituen. Periz de Legaria hil zenean ondoren krisi politiko-erlijioso sakona ezagutu zuen Iruñeko barrutiak, 1310. urtean Arnalt Puyana iritsi zen arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) José de Morte. (1766). Annales del Reyno de Navarra. 2&3.
* ↑ Gran Enciclopedia de Navarra
* Datuak: Q12263554
# Migel Tellagorri (literatur pertsonaia)

Migel Tellagorri, Pio Baroja euskal herritar idazleak sortutako literatur pertsonaia bat da. 1908ko Zalakain abenturazalea eleberrian agertzen da.
Martin Zalakain protagonistaren aiton-osaba da. Martin eta Inazia Zalakain anai-arreben babeslea ere bada.
Fisikoki, gorpuzkera meharra, sudur handi eta kako itzurakoa, ile grisa eta begi grisak dauzka. Izaeraz, eroskoa, alaia, lagunen laguna eta nahiko oldarkorra.

## Ikus gainera

* Zalakain abenturazalea

## Kanpo estekak

* Datuak: Q65216168
# Miguel Jose Asurmendi

Miguel José Asurmendi Aramendia (Iruñea, 1940ko martxoaren 6a - ibidem, 2016ko abuztuaren 9a) euskal apezpikua izan zen, Gasteizko elizbarrutiaren apezpikua izan zen 1995 eta 2016 urteen artean. San Frantzisko Saleskoaren lagunartearen kidea zen.

## Biografia

1967ko martxoaren 5ean presbitero ordenatua izan zen.
1990ean Joan Paulo II.ak apezpiku ordenatu eta hasieran Tarazonako apezpikua izan zen. 1995eko irailaren 8an Gasteizko elizbarrutiaren apezpiku bihurtu zen.
2015eko urtarrilaren 5ean jakin zenez, Miguel Asurmendik 75 urte beteko zituen egunean utziko zuen Gotzaintza, hau da, martxoan. Juan Antonio Aznarez bere lekua hartzeko faboritoa izan arren, Vatikanok Juan Carlos Elizalde hautatu zuen. Azken honek 2016ko martxoan hartu zuen apezpikutza.
2016ko abuztuaren 9an zendu zen bere Iruñeko etxean, bihotzekoak jota.

## Kanpo estekak

* Gasteizko elizbarrutiaren fitxa
* (Ingelesez) www.catholic-hierarchy.org

## Erreferentziak

* ↑ «Gasteizko gotzainak kargua utziko du martxoan», EiTB, 2015-01-05
* ↑ «Juan Carlos Elizalde Gasteizko gotzain izendatzeko agiria sinatu du aita santuak» Berria 2016-01-09.
* ↑ «Miguel Asurmendi Gasteizko gotzain emeritua hil da» EITB.eus 2016-08-10.
* Datuak: Q439110
* Multimedia: Miguel José Asurmendi Aramendía / Q439110
# Miguel Itzigsohn

Miguel Itzigsohn astronomo argentinarra izan zen.
Zenbait asteroide aurkitu zituen, eta kometak ere ikertu zituen.
La Plata Behatoki Astronomikoko departamendu zuzendaria izan zen, astrometrian eta zeru mekanikan espezializatua, 1955 eta 1972 artean.
# Miguel Jimeno de Lahidalga

Miguel Jimeno de Lahidalga (Gasteiz, 1895eko maiatzaren 8a - ib., 1977ko otsailaren 5a) arabar margolaria izan zen.
Gasteizen, Madrilen eta Parisen egin zituen Margolaritzako ikasketak. Aipagarriak dira haren akuarelak eta olioak. 1946. urteaz geroztik, margolaritza abstraktua landu zuen. Obra nagusiak: Paisaje, Invierno en Alava, El Sena, Verano en Alava, La Ventana, Calle de Lagrán, Campo de los palacios, Grises en la catedrál, Judizmendi, Murallas de Alava, Llanada alavesa, Paseo de los Fueros, El cruce eta Expresión.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263573
# Miguel José Azantza

Miguel José Azantza Alegria (Agoitz, 1746ko abenduaren 20a – Bordele, 1826ko ekainaren 20a), Santa Feko dukea, nafar militar eta jenerala izan zen. Konbentzio Gerran nabarmendu zen. Espainia Berriko Erregeorderriako buru izan zen, 1798tik 1800. urtera, aro gatazkatsu batean, eta matxeteen matxinada zapuztu zuen.
1808an Fernando VII.a Espainiakoak dirubideen idazkari izendatu zuen, baina, frantsestua zenez, Iberiar Penintsulako Gerran Bonaparteren alde egin zuen. Gudaren ondoren, erbesteratu zen.

## Erreferentziak

* ↑ Orozco L., Fernando. (1988). Fechas Históricas de México. Mexiko Hiria: Panorama Editorial ISBN 968-38-0046-7..
* Datuak: Q2603694
* Multimedia: Miguel José de Azanza / Q2603694
# Miguel Jones

Miguel Jones Castillo (Santa Isabel, 1938ko urriaren 27a - Bilbo, 2020ko apirilaren 8a) euskal herritar futbolaria izan zen, Ekuatore Ginean jaioa.

## Biografia

Orduko Ginea Espainiarrean jaioa, 1943an Wilwardo eta Susana gurasoekin eta sei anai-arrebekin Bilbora ailegatu zen, Lekarozko ikastetxean izan ondoren, Deustuko Unibertsitatean enpresa ikasi zuen.
Bere kirol ibilbidea Barakaldo CFn hasi zuen Fernando Daucik entrenatzaileari esker. Handik Indautxura pasa zen, garai haietan Athletic Clubeko harrobia zena. Hala ere, Jesús María Peredari edo José Eulogio Garateri gertatu zitzaien moduan, Athleticek ez zuen fitxatu nahi, bizkaitarra ez zelako.
Azken urtea Osasunan eman zuen eta Indautxura itzuli zen, non 15 urtez zuzendaritza-batzordean izan zen.

## Erreferentziak

* ↑ «Da igual que sea blanco, negro o azul» As 2009-12-11.
* ↑ De Jones a Jonás.... .
* Datuak: Q3857269
# Miguel Irizar

Miguel Irizar Campos (Ormaiztegi, 1934ko maiatzaren 7a – Deustu, 2018ko abuztuaren 19a) gipuzkoar apaiz pasiotarra izan zen. Perura joan zen misiolari eta 1972an Yurimaguasko apezpiku izendatu zuten eta Callao apezpikua izan zen 1995etik 2011ra.
* Datuak: Q1306975
* Multimedia: Miguel Irízar Campos / Q1306975
# Miguel Izu

    Artikulu hau politikari nafarrari buruzkoa da; beste esanahietarako, ikus «Izu (argipena)».
Miguel José Izu Belloso (Iruñea, 1960ko ekainaren 22a) nafar legelari eta IUN-NEBko politikaria da.
Nafarroako Unibertsitatean zuzenbidean doktoratuta eta UNEDen Politika Zientzietan lizentziatuta, abokatu eta geroago Nafarroako administrazioaren funtzionario aritu da. Administrazio Zuzenbidearen irakaslea izan da.
Politikagintzan, aitaren eraginarengatik Alderdi Karlistan hasi zen 1976 eta 1988 bitartean. Nafarroako Ezker Batuan 1993an sartu zen. Iruñeko zinegotzia eta Iruñerriko Mankomunitateko burua 1995etik 1999 arte izan zen. 2003-2007ko legegintzaldian Nafarroako Parlamentuko kidea izan da.
Hainbat liburu idatzi ditu:
* Policía Foral de Navarra (1991)
* Hablando sobre la autodeterminación (1999)
* Navarra como problema. Nación y nacionalismo en Navarra (2001)
* 15 años de Izquierda Unida de Navarra (2002)
* El Tribunal Administrativo de Navarra (2004)
* Sexo en sanfermines y otros mitos festivos (2007)
* Derecho Parlamentario de Navarra (2009)
* El régimen jurídico de los símbolos de Navarra (2011, Martin de Azpilicueta saria)
* El régimen lingüístico de la Comunidad Foral de Navarra (2013)

## Kanpo estekak

* Datuak: Q5811107
# Matthias Sammer

Matthias Sammer (Dresden, Alemania Demokratikoa, 1967ko irailaren 5a-) alemaniar futbolari-ohi eta egun futbol-entrenatzailea da. Erdilari moduan jokatu zuen eta bere karrera amaieran defentsa lanetan aritu zen.
Urrezko Baloia irabazi zuen 1996an eta bi bider izan zen "Urteko futbolari alemaniarra" (1995 eta 1996 urteetan). Selekzioarekin 74 partidatan aritu zen, 23 Alemania Demokratikoarekin eta 51 Alemania batuarekin.

## Bere jokoaren ezaugarriak

Nahiz eta atzelari izaten amaitu, baloia beti jokatuta ateratzen zuen atzetik. Oso teknika zoragarria zuen eta baloia beti tratatu zuen ongi. Gainera, golak sartzeko erraztasuna erakutsi ohi zuen jokatu zuen talde guztietan.

## Txapelketak

* 3 Bundesliga: 1991-1992, 1994-1995 eta 1995-1996
* 1 UEFAko kopa: 1996-1997
* 1 Kontinentearteko Kopa: 1997
* 1 Eurokopa: 1996
* 1 Bundesliga: 2001-2002 (entrenatzaile gisa).
* Datuak: Q57183
* Multimedia: Matthias Sammer / Q57183
# Matthias Sindelar

Matthias Sindelar (1903ko otsailaren 10a, Kozlov, Austria-Hungariako Inperioa – 1939ko urtarrilaren 23a, Viena, Alemania Nazia), austriar futbolaria izan zen.

## Biografia

Familia xume batean 1903an jaioa, Lehen Mundu Gerran aita hil eta bizitza gogorra izan zuen Matthiasek eta futbolari esker, familia osoa aurrera ateratzea lortu zuen arte. Ez zion inoiz bere jatorriari uko egin.
1938an, FK Austria Wien taldeko izarra zen Matthias Sindelar. Iskin egiten eta erritmoa aldatzen oso azkarra zen, eta baloia eramaten abila. Futboleko Mozart esaten zioten horregatik, eta Papierenne (paperezko gizona) izenez era ezaguna zen, oso arina zelako eta, meharra izaki, hauskorra zirudielako. Goleatzaile bikaina zen gainera, eta taldeko kapitain eta liderra Vienako Austria taldean nahiz selekzioan.
1938an, Austrian, Anschluss delakoa gauzatu zen. Hitlerren Alemania Naziak Austria anexionatu zuen, alegia. Handik aurrera Austria Ostmark izango zen (Ekialdeko Marka). Hitlerrek ederki zekien propagandak eragin handia zuela eta kirola mesedegarri zela bide horretan. Eta Anschlussak aukera ederra eskaini zion Alemaniako futbol selekzio boteretsua eramateko Frantziako Mundialera. Austria garaiko talderik onenetakoa zen, herrialdeak inoiz izan duen selekziorik bikainena. Wunderteam esaten zioten, hots, talde liluragarria.
Matthias Sindelarrek Hitlerren ametsezko taldean parte hartzeari uko egin zion. Ez zuen Austriakoa ez zen elastikorik jantziko.
Ezezkoa kolpea izan zen Reicharentzat, eta ez zuen soilik selekzioaren jokoan eraginik izan. Alemaniarrek Sindelarren irudia zikindu behar zuten eta zurrumurruak bota eta bota aritu ziren. Helduleku sendoa topatu zuten, gainera, haren aurka jotzeko: Matthiasen andregai Camilla Castagnola italiar juduen alaba zen. Ederki zekien bikoteak egoera hura oso arriskutsua zela eta ezkutatzea erabaki zuten. Baina egun batzuk geroago 1939ko otsailaren 10ean, Sindelar hilik topatu zuten Vienako apartamentu batean eta Camilla handik ordu gutxira hil zen ospitalean. Karbono monoxidoa arnasteagatik hil omen ziren, beren buruaz beste eginda edo istripuz, bertsio ofizialaren arabera. Baina askok SSen eskua ikusi zuten hor. Manifestazioak guztiz debekatuta zeuden Austrian, baina 15.000 lagun bildu ziren Vienan Sindelarri agur esateko.

## Erreferentziak

* 1 2 3 4 5 Irazustabarrena, Nagore. (2008-07-20). «Futboleko Mozarti requiema» Argia CC-BY-SA lizentzia.
* Datuak: Q312865
* Multimedia: Matthias Sindelar / Q312865
# Matthieu Androdias

Matthieu Androdias (1990eko ekainaren 11) frantziar arraunlaria da. Hiru aldiz olinpiarra izan da, olinpiar txapelduna eta munduko txapelduna.
2012ko Udako Olinpiar Jokoetan, gizonezkoen lemazain gabeko laukoan, eta, 2016ko Udako Olinpiar Jokoetan, gizonezkoen skull bikoitzean lehiatu zen. Hugo Boucheronekin arraun eginez,2018ko Plovdiv-eko Munduko Txapelketako skull bikoitz proba irabazi zuen; urte hasieran, Europako titulua ere elkarrekin irabazi zuten. Bikotea, aurretik ere, bigarren izan zen 2015eko Europako Txapelketan 2021ean, Boucheronekin taldekide jarraitzen zuen, eta urrezko domina olinpikoa irabazi zuten Tokyo 2020an.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 01 ! | Skull bikoitza |
| Munduko Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 01 ! | Skull bikoitza |
| Europako Txapelketa ||||
| Urtea | Lekua | Domina | Kategoria |
| 2015 | Poznan Polonia | 02 ! | Skull bikoitza |
| 2018 | Glasgow Eskozia | 01 ! | Skull bikoitza |

## Erreferentziak

* ↑ Evans, Hilary; Gjerde, Arild; Heijmans, Jeroen; Mallon, Bill; et al. "Matthieu Androdias". Olympics at Sports-Reference.com. Sports Reference LLC. Originaletik Artxibatua 2018-08-20. 2018. 2018-10-14an begiratua.
* ↑ "Matthieu Androdias". Rio 2016. Originaletik Artxibatua 2016-08-06. 2016-08-10en begiratua.
* ↑ "2018 WORLD ROWING CHAMPIONSHIPS - Plovdiv, BUL - (M2x) Men's Double Sculls - Final". worldrowing.com. 2019-12-30an begiratua.
* ↑ "2018 EUROPEAN ROWING CHAMPIONSHIPS - Glasgow, GBR - (M2x) Men's Double Sculls - Final". worldrowing.com. 2019-12-30ean begiratua.
* ↑ Androdias at World Rowing

## Kanpo estekak

* Matthieu Androdias Olympic.org
* Matthieu Androdias Olympic Channel.com
* Matthieu Androidas International Olypic Committee
* Matthieu Androidas
* Androidas Sports Reference
* Datuak: Q8334546
* Multimedia: Matthieu Androdias / Q8334546
# Matthias Jandt

Matthias Jandt (Cottbus, 1971ko azaroaren 28a) alemaniar txirrindulari ohia da. 1996. urtean, Bizkaiko Birako lehenengo etapa irabazi zuen eta, hurrengo urtean, profesionaletara pasa zen. Profesionaletan ez zuen garaipenik lortu.

## Palmaresa

1997
* 3. Okolo Sailkapen Nagusian
* 3. Eslovakiako Itzulian

## Kanpo estekak

* Datuak: Q62124132
# Matthias Erzberger

Matthias Erzberger (Buttenhausen, Wutemberg, 1875eko irailaren 20a - Griesbach, Bade, 1921eko abuztuaren 26a) alemaniar politikaria izan zen.
Reichstagen Alderdi Zentro-katolikoko diputatua izan zen 1903az geroztik. Bakearen alde eta anexioaren aurka zegoen. 1918an, Alemaniako ordezkari zela, armistizioa izenpetu zuen Compiegnen. Weimarren agintaldian, Kanpo Arazoetako ministroa izan zen. Saldukeriaz salaturik, dimisioa eman behar izan zuen. Versailleseko Hitzarmenaren aldekoa zen. Ultranazionalistek hil zuten 1921ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57755
* Multimedia: Matthias Erzberger / Q57755
# Matthias Jakob Schleiden

Matthias Jakob Schleiden (Hanburgo, 1804ko apirilaren 5a - Frankfurt, 1881eko ekainaren 23a), Theodor Schwannekin batera teoria zelularra formulatu zuen botanikari alemaniarra izan zen.

## Biografia

1804ean Hanburgon jaio zen. Zuzenbide ikasketak egin zituen Heidelbergen eta Hanburgon hasi zen abokatu lanetan. Berari baina botanika gehiago gustatzen zitzaion botanika eta ikasketa berriak egin ondoren 1839rako Jenako unibertsitatean irakasle izendatu zuten. Bertan aritu zen lanean bere lagun Theodor Schwannekin 1862 arte. 1863an Tartuko unibertsitatean hartu zuten (Estonian). Frankfurten hil zen 1881ean.

## Ekarpenak

XIX mende hasierako botanikariek landareak aurkitu eta izena jartzen zioten bitartean, Schleiden beren funtzionamendua aztertzen hasi zen. Mikroskopioa erabiliz landareak zelula zeritzen unitatez eginak zeudela ikusi zuen. Honetaz gain 1838an landarearen hazkuntza zelula zaharren nukleoetatik ateratzen ziren zelula berriei esker gertatzen zela adierazi zuen. Horrela, 1831ean Robert Brown botanikari eskoziarrak aurkituriko nukleoari garrantzia berezia eman zion.
Tartuko unibertsitatean landarearen zati guztiak zelulaz eginda daudela eta landare guztiak zelula bakar batetik zetozela adierazi zuen.

## Ikus, gainera

* Teoria zelularra
# Matthias Withoos

Matthias Withoos (1627 – 1703), baita Calzetta Bianca eta Calzetti izenez ezaguna . Holandako margolaria, izadi hilak eta hiriko eszenak margotu zituen baina batez ere intsektuak, narrastiak eta sasiak aurreko planoan margotzeagatik ezaguna.
Withoos Amersfoort hirian jaio zen. Bere lehendabiziko irakaslea Jacob van Campenizan zen eta geroago Otto Marseus van Schrieck.
21 urte zituela, Withoos, Van Schrieckrekin eta Willem van Aelst-ekin Erromara joan zen. Bertan "Bentvueghels" taldean izan ziren eta Withoosen ezizena "Calzetta Bianca" ("Mahuka Zuria") izan zen.
Italian Leopoldo de Medicik hainbat margolan agindu zizkion.
1653 urtean Amersfoortera itzuli zen.
1672 urteko "Urte Negargarria"n, frantziako tropek Amersfoort euren esku hartu zutenean, Withoosek Hoorn-era ihes egin zuen eta bertan bizi izan zen bere heriotza egunera arte, 1703 urtean.

## Lanak

Withoosen izadi hilak, aurreko planoen ilunak eta misteriotsuak diren basa-landareak, sasiak, intsektuak, narrastiak eta bestelako izakiak agertzeagatik dira aipagarriak. Pintura horietako batzuk vanitas motiboa dute eta garai hartako bildumagileen artean ohikoak ziren.
Horrez gain, hirietako hainbat ikuspegi ere irudikatu zituen.

## Erreferentziak

* 1 2 3 Seymour Slive, holandako Pintura 1600-1800, Yale University Press Pelican Artearen historia, New Haven, Conn: Yale University Press, 1995, p. 290.
* ↑ H.-G. Dijk-Koekoek, "Withoos [Calzetti; Galzetta Bianca], Matthias [Matteo]," Grove Artea Konektatuta.
* Datuak: Q1983347
* Multimedia: Matthias Withoos / Q1983347